CELEX: 42006X1124(02)
Language: ro
Date: 2006-11-24 00:00:00
Title: Regulamentul nr. 59 al Comisiei Economice pentru Europa a Organizației Națiunilor Unite (CEE-ONU) – Dispoziții uniforme privind omologarea dispozitivelor de amortizare a zgomotului de înlocuire

Anunţ juridic important

|

42006X1124(02)

Jurnalul Oficial L 326 , 24/11/2006 p. 0043 - 0054

		Regulamentul nr. 59 al Comisiei Economice pentru Europa a Organizației Națiunilor Unite (CEE-ONU) – Dispoziții uniforme privind omologarea dispozitivelor de amortizare a zgomotului de înlocuire1. DOMENIUL DE APLICAREPrezentul regulament stabilește dispoziții referitoare la omologarea dispozitivelor de amortizare a zgomotului la evacuare sau a componentelor acestora, destinate a fi montate pe unul sau mai multe tipuri determinate de autovehicule din categoriile M1 și N1 [1] ca piese de schimb.2. DEFINIȚIIÎn sensul prezentului regulament, se înțelege prin:2.1. "dispozitiv de amortizare a zgomotului", un set complet de componente necesare pentru a elimina zgomotul produs de motorul unui vehicul și de sistemul său de evacuare;2.2. "componentă a unui dispozitiv de amortizare a zgomotului", una dintre componentele individuale al căror ansamblu formează sistemul de evacuare (de exemplu, amortizorul de zgomot propriu-zis, camera de detentă, rezonatorul);2.3. "dispozitive de amortizare a zgomotului la evacuare de tipuri diferite", dispozitive care prezintă între ele diferențe esențiale, aceste diferențe referindu-se în special la:2.3.1. componentele lor au denumiri comerciale sau mărci diferite;2.3.2. caracteristicile materialelor unei componente sunt diferite sau componentele au formă sau mărime diferite; o modificare a procedeului de acoperire (galvanizare, aluminizare etc.) nu este considerată ca schimbând tipul;2.3.3. principiul de funcționare cel puțin al unui element este diferit;2.3.4. componentele sunt combinate în mod diferit;2.4. "dispozitiv de amortizare a zgomotului de înlocuire sau componentele acestuia", orice componentă a sistemului de evacuare definit la punctul 2.1 de mai sus, destinată a fi utilizată pe un vehicul, alta decât o componentă a tipului ce echipează acest vehicul la omologarea sa de tip în conformitate cu prezentul regulament;2.5. "omologarea unui dispozitiv de amortizare a zgomotului la evacuare de înlocuire sau a unei (unor) componente a (ale) acestuia", omologarea în întregime sau în parte a unui dispozitiv de amortizare a zgomotului adaptabil unuia sau mai multor tipuri determinate de autovehicule în ceea ce privește limitarea nivelului lor sonor;2.6. "tip de vehicul", autovehicule care nu prezintă între ele diferențe esențiale, cu deosebire în ceea ce privește:2.6.1. formele sau materialele caroseriei (în special, compartimentul motor și insonorizarea acestuia);2.6.2. lungimea și lățimea vehiculului;2.6.3. tipul motorului (cu aprindere comandată, cu aprindere prin comprimare, în doi sau patru timpi, cu pistoane alternative sau rotative), numărul de cilindri și cilindreea, numărul de carburatoare, dispunerea supapelor, puterea maximă și regimul (rot./min.) corespunzător etc.;2.6.4. numărul de rapoarte și demultiplicarea lor, raportul total de transmitere;2.6.5. numărul, tipul și dispunerea sistemelor de evacuare; și2.6.6. numărul, tipul și dispunerea dispozitivelor de admisie.3. CEREREA DE OMOLOGARE3.1. Cererea de omologare pentru dispozitivul de amortizare a zgomotului de înlocuire sau componentele acestuia este prezentată de către producătorul echipamentului sau de către reprezentantul său legal acreditat.3.2. Cererea trebuie însoțită de documentele menționate în continuare, în trei exemplare, și de următoarele informații:3.2.1. descrierea tipului sau a tipurilor de vehicule pe care dispozitivul sau componentele acestuia sunt destinate a fi montate, în ceea ce privește punctele menționate la punctul 2.6 de mai sus. Numerele și/sau simbolurile care identifică tipul motorului și cel al vehiculului trebuie să fie indicate, și numărul de omologare al tipului de vehicul, dacă este necesar;3.2.2. o descriere a dispozitivului de amortizare a zgomotului la evacuare de înlocuire asamblat, indicând poziția relativă a fiecărei componente a sistemului și instrucțiunile de montare;3.2.3. desene detaliate pentru fiecare element, care să permită localizarea și identificarea lor ușoară, cu specificarea materialelor utilizate.3.3. Producătorul dispozitivului de amortizare a zgomotului trebuie să prezinte, la cererea serviciului tehnic care desfășoară încercările de omologare:3.3.1. două eșantioane ale dispozitivului sau ale componentelor acestuia, pentru care se solicită omologarea;3.3.2. un exemplar al dispozitivului de amortizare a zgomotului de origine care a echipat vehiculul la omologarea de tip;3.3.3. un vehicul reprezentativ pentru tipul pe care dispozitivul este destinat a fi montat; acest vehicul trebuie, atunci când nivelul de zgomot este măsurat în conformitate cu metodele descrise la punctele 3.1 și 3.2 din anexa 3 din Regulamentul nr. 51, să îndeplinească următoarele condiții:3.3.3.1. nivelul sonor atunci când vehiculul este în mers nu trebuie să depășească limita care se aplică categoriei respective a vehiculului la data la care tipul căruia îi aparține vehiculul a fost omologat; în afară de aceasta, el nu trebuie să depășească cu mai mult de 3 dB(A) nivelul sonor indicat la omologarea tipului căruia îi aparține vehiculul;3.3.3.2. nivelul sonor atunci când vehiculul este oprit nu trebuie să depășească cu mai mult de 3 dB (A) valoarea de referință indicată la omologarea tipului căruia îi aparține vehiculului;3.3.4. un motor separat, având cel puțin aceeași capacitate cilindrică și aceeași putere cu cele ale vehiculului menționat mai sus.4. MARCAJE4.1. Fiecare componentă a dispozitivului de amortizare a zgomotului de înlocuire, cu excepția țevilor și a accesoriilor de montare, trebuie să poarte:4.1.1. denumirea comercială sau marca producătorului dispozitivului sau a componentelor acestuia;4.1.2. indicativul comercial acordat de producător.4.2. Aceste marcaje trebuie să fie lizibile și de neșters.5. OMOLOGAREA5.1. În cazul în care dispozitivul de amortizare a zgomotului de înlocuire prezentat la omologare prin aplicarea prezentului regulament îndeplinește cerințele punctului 6.1 de mai jos, omologarea pentru acest tip este acordată.5.2. Se atribuie un număr de omologare pentru fiecare omologare de tip. Primele două cifre (în prezent 00 pentru regulamentul în forma sa originală) indică seria de amendamente corespunzătoare celor mai recente modificări tehnice majore aduse regulamentului la data eliberării omologării. Aceeași parte contractantă nu poate atribui același număr unui alt tip de dispozitiv de amortizare a zgomotului la evacuare de înlocuire sau element al unui astfel de dispozitiv destinat aceluiași (acelorași) tip(uri) de vehicule.5.3. Omologarea sau refuzul omologării unui dispozitiv de amortizare a zgomotului de înlocuire sau elemente al unui astfel de dispozitiv în temeiul prezentului regulament este notificat părților la acord care aplică prezentul regulament, prin intermediul unei fișe conforme cu modelul indicat în anexa 1 la prezentul regulament și al desenelor dispozitivului sau elementelor acestui dispozitiv (furnizate de către solicitantul omologării), în format maxim A4 (210 × 297 mm) sau într-un dosar în acest format și la o scară corespunzătoare.5.4. Pe fiecare element al unui dispozitiv atenuator de zgomot la evacuare, de înlocuire corespunzător unui tip omologat în conformitate cu prezentul regulament, se aplică o marcă de omologare internațională, compusă din:5.4.1. un cerc în interiorul căruia este amplasată litera "E", urmată de numărul distinctiv al țării care a acordat omologarea [2];5.4.2. numărul prezentului regulament, urmat de litera "R", o cratimă și numărul de omologare, amplasat în dreapta cercului prevăzut la punctul 5.4.1;5.4.3. numărul de omologare trebuie să fie indicat pe fișa de omologare, precum și metoda utilizată pentru încercările de omologare.5.5. Marca de omologare trebuie să fie lizibilă și de neșters atunci când atenuatorul de zgomot este montat pe vehicul.5.6. Un element poate purta mai multe numere de omologare dacă a fost omologat ca element al mai multor dispozitive atenuatoare de zgomot; în acest caz, cercul nu trebuie să fie repetat. Anexa 2 la prezentul regulament prezintă un exemplu de marcă de omologare.6. DISPOZIȚII6.1. Dispoziții generale6.1.1. Dispozitivul de amortizare a zgomotului la evacuare sau componentele acestuia trebuie să poată fi montate astfel încât, fără a ține seama de vibrațiile la care pot fi supuse, vehiculul să îndeplinească în continuare, în condiții normale de utilizare, cerințele prezentului regulament.6.1.2. Dispozitivul de amortizare a zgomotului la evacuare sau componentele acestuia trebuie să fie concepute și construite și montate astfel încât să aibă o rezistență rezonabilă la efectele coroziunii la care sunt supuse, ținând seama de condițiile de utilizare a vehiculului.6.2. Dispoziții referitoare la nivelul zgomotului6.2.1. Eficiența acustică a dispozitivului de amortizare a zgomotului la evacuare sau a componentelor acestuia este verificată prin metodele descrise la punctele 3.1 și 3.2 din anexa 3 la Regulamentul nr. 51. Atunci când dispozitivul de amortizare a zgomotului la evacuare de înlocuire sau elementele unui astfel de dispozitiv sunt montate pe vehiculul menționat la punctul 3.3.3 de mai sus, valorile nivelului sonor obținute conform celor două metode (vehicul staționar și în mers) trebuie să îndeplinească una dintre următoarele două condiții:6.2.1.1. să nu depășească valorile obținute cu tipul de vehicul respectiv la omologarea de tip;6.2.1.2. să nu depășească valorile zgomotului măsurate pe vehiculul menționat la punctul 6.2.1 de mai sus, atunci când este echipat cu un dispozitiv atenuator de zgomot de tipul care echipează vehiculul prezentat la omologarea de tip.6.3. Măsurarea performanțelor vehiculului6.3.1. Dispozitivul de amortizare a zgomotului la evacuare de înlocuire sau componentele acestuia trebuie să fie astfel încât performanțele vehiculului să fie comparabile cu cele realizate cu dispozitivul de amortizare a zgomotului la evacuare de origine sau cu componentele acestuia.6.3.2. Dispozitivul de amortizare a zgomotului la evacuare de înlocuire sau, la alegerea producătorului, componentele acestuia sunt comparate cu un dispozitiv atenuator de zgomot original sau cu componentele acestuia, care sunt, de asemenea, în stare nouă, prin montarea succesivă pe vehiculul menționat la punctul 3.3.3 de mai sus.6.3.3. Verificarea trebuie efectuată prin măsurarea contrapresiunii în conformitate cu punctul 6.3.4 de mai jos. Valoarea măsurată cu dispozitivul de amortizare a zgomotului la evacuare de înlocuire nu trebuie să depășească cu mai mult de 25 % valoarea măsurată cu dispozitivul de amortizare a zgomotului la evacuare original, în condițiile definite în continuare.6.3.4. Metoda de încercare6.3.4.1. Metoda de încercare pe motorMăsurările sunt executate pe motorul menționat la punctul 3.3.4 de mai sus, cuplat la un stand dinamometric. Cu clapeta deschisă complet, se reglează standul pentru a obține turația motorului corespunzător puterii maxime nominale a motorului. Pentru măsurarea contrapresiunii, distanța la care priza de presiune trebuie să fie amplasată în raport cu colectorul de evacuare este indicată în anexa 4 din prezentul regulament.6.3.4.2. Metoda de încercare pe vehiculMăsurările sunt executate pe vehiculul menționat la punctul 3.3.3 de mai sus.Încercarea este efectuată:fie pe drum,fie pe un stand cu rulouri.Cu clapeta deschisă complet, motorul este încărcat astfel încât turația sa să corespundă puterii maxime nominale (regimul S).Pentru măsurarea contrapresiunii, distanța la care priza de presiune trebuie să fie amplasată în raport cu colectorul de evacuare este indicată în anexa 4 la prezentul regulament.6.4. Dispoziții suplimentare privind dispozitivele de amortizare a zgomotului sau componentele acestora care sunt umplute cu materiale fibroaseMaterialele absorbante fibroase pot fi utilizate în construcția dispozitivelor atenuatoare de zgomot sau a componentelor acestora numai dacă se garantează, prin măsuri corespunzătoare în concepție și în producție, că eficiența lor în condiții de trafic permite respectarea limitelor prescrise prin reglementarea în vigoare. Un astfel de dispozitiv atenuator de zgomot este considerat ca eficient în circulație dacă gazele de eșapament nu intră în contact cu materialele fibroase sau dacă, după scoaterea materialelor fibroase, dispozitivul fiind încercat pe vehicul în conformitate cu metodele descrise la punctele 3.1 și 3.2 din anexa 3 la Regulamentul nr. 51, nivelul de presiune acustică respectă dispozițiile prevăzute la punctul 3.2 de mai sus.Dacă această condiție nu este îndeplinită, dispozitivul de amortizare a zgomotului la evacuare complet este supus unei condiționări normalizate, executate cu una dintre cele trei instalații și metode descrise mai jos. Atunci când procedura menționată în punctul 6.2.1.2 de mai sus este aplicată, solicitantul omologării poate cere ca dispozitivul atenuator de zgomot de origine să fie gol sau să fie supus condiționării.6.4.1. Încercare continuă pe 10000 km de drum6.4.1.1. Aproximativ jumătate din această încercare constă în conducere în oraș, iar cealaltă jumătate în parcurs pe distanță lungă, cu viteză ridicată: încercarea continuă pe drum poate fi înlocuită printr-un program corespunzător pe pista de încercări.6.4.1.2. Cele două regimuri ale motorului trebuie să fie alternate în mai multe reprize.6.4.1.3. Programul de încercări complet trebuie să prezinte un minimum de 10 opriri de cel puțin trei sferturi de oră, cu scopul de a reproduce efectele unei răciri și ale oricărei condensări care s-ar putea produce.6.4.2. Verificarea pe standul de încercare6.4.2.1. Utilizând piese standard și respectând instrucțiunile constructorului vehiculului, atenuatorul de zgomot trebuie să fie montat pe motorul cuplat la un stand dinamometric.6.4.2.2. Încercarea trebuie să fie executată în șase etape de câte șase ore, cu o întrerupere de cel puțin 12 ore după fiecare etapă pentru a reproduce efectele de răcire și ale oricărei condensări care ar putea să se producă.6.4.2.3. În cursul fiecărei perioade de șase ore, motorul trebuie să funcționeze în următoarele condiții succesive:1. cinci minute la turație de mers în gol;2. o secvență de o oră la 1/4 din sarcină și la 3/4 din turația maximă nominală (S);3. o secvență de o oră la 1/2 din sarcină și la 3/4 din turația maximă nominală (S);4. o secvență de 10 minute la plină sarcină și la 3/4 din turația maximă nominală (S);5. o secvență de 15 minute la 1/2 din sarcină și la turația maximă nominală (S);6. o secvență de 30 de minute la 1/4 din sarcină și la turația maximă nominală (S).Durata totală a celor șase secvențe: trei ore.Fiecare perioadă trebuie să cuprindă două serii dintre cele șase secvențe menționate mai sus.6.4.2.4. În cursul încercării, atenuatorul de zgomot nu trebuie să fie răcit printr-un curent de aer forțat care simulează scurgerea normală a aerului în jurul vehiculului. Cu toate acestea, la cererea constructorului, atenuatorul de zgomot poate fi răcit pentru a nu se depăși temperatura înregistrată la admisie atunci când vehiculul rulează la viteza maximă.6.4.3. Condiționarea prin pulsațiiSistemul de evacuare sau componentele acestuia sunt montate pe vehiculul menționat la punctul 3.3.3 de mai sus sau pe motorul menționat la punctul 3.3.4. În primul caz, vehiculul trebuie să fie instalat pe un stand cu rulouri și, în al doilea caz, motorul trebuie să fie montat pe un stand dinamometric. Aparatura de încercare descrisă în continuare este racordată la ieșirea dispozitivului atenuator de zgomot.6.4.3.1. Aparatura de încercareAparatura de încercare, a cărei schemă detaliată este prezentată în anexa 3 la prezentul regulament, trebuie să fie montată la ieșirea sistemului de evacuare. Orice altă aparatură care poate da rezultate echivalente este acceptată.6.4.3.2. Procedura de încercare6.4.3.2.1. Aparatura de încercare trebuie să fie reglată astfel încât trecerea gazelor de evacuare să fie întreruptă și restabilită alternativ, prin supapa cu închidere rapidă, pe durata a 2500 cicluri.6.4.3.2.2. Supapa trebuie să se deschidă atunci când presiunea gazelor de eșapament, măsurată la cel puțin 100 mm în aval de flanșa de intrare, atinge o valoare cuprinsă între 0,35 și 0,40 bari. Supapa trebuie să se închidă atunci când presiunea nu diferă cu mai mult de 10 % din valoarea sa stabilizată, măsurată cu supapa deschisă.6.4.3.2.3. Releul temporizat trebuie să fie reglat pentru durata de evacuare a gazelor care rezultă din condițiile prescrise la punctul 6.4.3.2.2 de mai sus.6.4.3.2.4. Turația motorului trebuie să fie de 75 % din turația S, indicată de către constructor, la care motorul dă puterea sa maximă.6.4.3.2.5. Puterea indicată de către dinamometru trebuie să corespundă la 50 % din puterea maximă măsurată cu clapeta complet deschisă la 75 % din turația S a motorului.6.4.3.2.6. Orificiile de drenaj, dacă există, trebuie să fie obturate pe durata încercărilor.6.4.3.2.7. Încercarea completă nu trebuie să dureze mai mult de 48 de ore. Dacă sunt necesare perioade de răcire, se admite una după fiecare oră.6.4.3.2.8. După condiționare, nivelul sonor se verifică în conformitate cu punctul 6.2 de mai sus.7. EXTINDEREA OMOLOGĂRIIProducătorul dispozitivului de amortizare a zgomotului sau reprezentantul său acreditat poate solicita serviciului administrativ care a acordat omologarea dispozitivului atenuator de zgomot pentru unul sau mai multe tipuri de vehicule să extindă această omologare pentru alte tipuri de vehicule. Procedura în acest caz este cea descrisă la punctul 3 de mai sus.Extinderea omologării sau refuzul extinderii trebuie să fie notificate părților la acord care aplică prezentul regulament, prin procedura menționată la punctul 5.3 de mai sus.8. MODIFICAREA TIPULUI DE DISPOZITIV DE AMORTIZARE A ZGOMOTULUI8.1. Orice modificare a tipului de dispozitiv de amortizare a zgomotului de înlocuire trebuie să fie adusă la cunoștința serviciului administrativ care a acordat omologarea de tip acestui dispozitiv. Acest serviciu poate:8.1.1. fie să considere că modificările aduse nu riscă să aibă o influență defavorabilă notabilă;8.1.2. fie să solicite un nou raport serviciului tehnic responsabil cu încercările.8.2. Confirmarea omologării sau refuzul omologării, cu indicarea modificărilor, este notificată părților la acord care aplică prezentul regulament, prin procedura indicată la punctul 5.3 de mai sus.9. CONFORMITATEA PRODUCȚIEI9.1. Orice dispozitiv de amortizare a zgomotului de înlocuire care poartă o marcă de omologare conform prezentului regulament trebuie să fie conform tipului de dispozitiv omologat și să îndeplinească cerințele punctului 6 de mai sus.9.2. În scopul verificării acestei conformități așa cum se menționează la punctul 9.1 de mai sus, trebuie efectuată o supraveghere a producției.9.3. Deținătorul mărcii de omologare trebuie, în special:9.3.1. să asigure existența procedurilor pentru un control eficient al calității produselor;9.3.2. să aibă acces la echipamentul de control necesar pentru a verifica conformitatea fiecărui tip omologat;9.3.3. să asigure că datele privind rezultatele încercărilor sunt înregistrate și că documentele anexate sunt disponibile pe o perioadă ce va fi stabilită de acord cu serviciul administrativ;9.3.4. să analizeze rezultatele fiecărui tip de produs, pentru a verifica și a asigura constanța caracteristicilor produsului ținând cont de variațiile admisibile în fabricația industrială;9.3.5. să asigure că pentru fiecare tip de produs sunt efectuate cel puțin încercările menționate la punctul 2 din anexa 5 la prezentul regulament;9.3.6. să asigure că orice prelevare de eșantioane sau de piese pentru încercare care pune în evidență neconformitatea cu tipul de încercare considerat este urmată de o nouă prelevare și de o nouă încercare. Vor fi luate toate măsurile necesare pentru a restabili conformitatea producției respective.9.4. Autoritatea competentă care a eliberat omologarea de tip poate verifica în orice moment metodele de control al conformității aplicabile în fiecare unitate de producție.9.4.1. La fiecare inspecție, registrele de încercări și de urmărire a producției trebuie să fie prezentate inspectorului.9.4.2. Inspectorul poate selecta la întâmplare eșantioane ce vor fi supuse încercărilor în laboratorul fabricantului. Numărul minim de eșantioane poate fi determinat în funcție de rezultatele propriilor controale ale producătorului.9.4.3. Atunci când nivelul calității nu pare satisfăcător sau când pare necesară verificarea validității încercărilor efectuate în conformitate cu punctul 9.4.2, inspectorul va preleva eșantioane ce vor fi trimise serviciului tehnic care a efectuat încercările de omologare de tip.9.4.4. Autoritatea competentă poate efectua orice încercare menționată în prezentul regulament.9.4.5. În mod normal, autoritatea competentă autorizează o inspecție o dată la doi ani. În cazul în care, în cursul unei asemenea inspecții, sunt constatate rezultate negative, autoritatea competentă se asigură că sunt luate toate măsurile necesare pentru a restabili cât mai repede posibil conformitatea producției.10. SANCȚIUNI PENTRU NECONFORMITATEA PRODUCȚIEI10.1. Omologarea eliberată pentru un tip de dispozitiv de amortizare a zgomotului în conformitate cu prezentul regulament poate să fie retrasă în cazul în care condițiile enunțate la punctul 9 de mai sus nu sunt respectate sau dispozitivul atenuator de zgomot sau componentele acestuia nu corespund încercărilor prevăzute la punctul 9.2 de mai sus.10.2. În cazul în care o parte la acord care aplică prezentul regulament retrage o omologare pe care a acordat-o anterior, ea trebuie să informeze imediat celelalte părți la acord care aplică prezentul regulament, prin intermediul unei fișe purtând la sfârșit, cu majuscule, mențiunea "OMOLOGARE RETRASĂ", semnată și datată.11. OPRIREA DEFINITIVĂ A PRODUCȚIEIÎn cazul în care deținătorul unei omologări încetează definitiv producția unui tip de dispozitiv de amortizare a zgomotului de înlocuire sau a componentelor acestuia omologate în conformitate cu prezentul regulament, el va informa autoritatea care a eliberat omologarea și care, la rândul său, va aviza celelalte părți la acord care aplică prezentul regulament, prin intermediul unei copii a fișei de omologare purtând la sfârșit, cu majuscule, mențiunea "PRODUCȚIE OPRITĂ", semnată și datată.12. DENUMIRI ȘI ADRESE ALE SERVICIILOR TEHNICE RESPONSABILE CU ÎNCERCĂRILE DE OMOLOGARE ȘI ALE SERVICIILOR ADMINISTRATIVEPărțile la acord care aplică prezentul regulament vor comunica Secretariatului Organizației Națiunilor Unite denumirile și adresele serviciilor tehnice însărcinate cu încercările de omologare și ale serviciilor administrative care eliberează omologarea și cărora trebuie să le fie trimise fișele de omologare emise în alte țări.[1] Categoria M: Autovehicule pentru transportul de persoane, care au cel puțin patru roți sau trei roți și o masă maximă ce depășește 1 tonă metrică (vehiculele articulate, compuse din două unități neseparabile, dar articulate, sunt considerate ca un singur vehicul).Categoria M1: Vehicule pentru transportul de persoane, având, în afara scaunului conducătorului, maximum opt locuri pe scaune.Categoria N: Autovehicule pentru transportul de mărfuri și având cel puțin patru roți sau trei roți și o masă maximă ce depășește 1 tonă metrică și utilizate pentru transportul de mărfuri.Categoria N1: Vehicule utilizate pentru transportul de mărfuri, având o greutate maximă care nu depășește 3,5 tone.În conformitate cu "Clasificarea vehiculelor" din Regulamentul nr. 13 (E/ECE/324 – E/ECE/TRANS/505/Rev.1/Add.12/Rev.2, punctul 5.2).[2] 1 pentru Republica Federală Germania, 2 pentru Franța, 3 pentru Italia, 4 pentru Țările de Jos, 5 pentru Suedia, 6 pentru Belgia, 7 pentru Ungaria, 8 pentru Cehoslovacia, 9 pentru Spania, 10 pentru Iugoslavia, 11 pentru Regatul Unit, 12 pentru Austria, 13 pentru Luxemburg, 14 pentru Elveția, 15 pentru Republica Democrată Germania, 16 pentru Norvegia, 17 pentru Finlanda, 18 pentru Danemarca, 19 pentru România, 20 pentru Polonia și 21 pentru Portugalia. Numerele următoare vor fi atribuite celorlalte țări în ordinea cronologică a ratificării Acordului privind adoptarea de condiții uniforme de omologare și recunoașterea reciprocă a omologării pieselor și componentelor de autovehicule sau a aderării lor la acest acord, și numerele astfel atribuite vor fi comunicate prin Secretariatul General al Organizației Națiunilor Unite părților la acord.--------------------------------------------------ANEXA 1[Format maxim: A4 (210 mm × 297 mm)]+++++ TIFF +++++| Denumirea serviciului administrativ |Comunicare privind acordarea omologării (sau extinderea sau refuzul, sau retragerea unei omologări, sau oprirea definitivă a producției) unui tip de dispozitiv de amortizare a zgomotului de înlocuire sau a componentelor acestuia în conformitate cu Regulamentul nr. 59.Nr. omologării …1. Denumirea comercială sau marca dispozitivului de amortizare a zgomotului …2. Tipul dispozitivului de amortizare a zgomotului …3. Denumirea și adresa producătorului …4. Dacă este cazul, denumirea și adresa reprezentantului acestuia …5. Descrierea generală a dispozitivului de amortizare a zgomotului [cu/fără [1] materiale fibroase etc.] …6. Denumirea comercială sau marca tipului de vehicul căruia îi este destinat dispozitivul de amortizare a zgomotului …7. Tipul vehiculului, începând cu numărul de serie …8. Natura motorului: cu aprindere comandată, cu aprindere prin comprimare …9. Ciclul: în doi timpi, în patru timpi …10. Cilindree …11. Puterea motorului (kW/ECE) …12. Numărul de trepte ale cutiei de viteze …13. Rapoartele de transmisie utilizate …14. Raportul (rapoartele) final(e) …15. Regimul de putere maximă …16. Condiții de încărcare a vehiculului pe durata încercării …17. Valorile nivelului sonor: …Vehicul în mișcare … dB(A), la viteza stabilizată înaintea accelerării de … km/hVehicul în staționare … dB(A) la … rot./min.18. Valoarea contrapresiunii …19. Dispozitiv de amortizare a zgomotului prezentat : Pentru omologare, în data de …Pentru extinderea omologării, în data de …20. Serviciul tehnic responsabil cu încercările de omologare …21. Data raportului emis de serviciul în cauză …22. Numărul raportului emis de serviciul în cauză …23. Omologarea este acordată/refuzată [1] …24. Amplasarea mărcii de omologare pe vehicul …25. Localitatea …26. Data …27. Semnătura …28. Următoarele documente care poartă numărul de omologare indicat mai sus sunt anexate prezentei comunicări:… desene, scheme și planuri ale dispozitivului atenuator de zgomot… fotografii ale dispozitivului atenuator de zgomot… borderoul elementelor, identificate corespunzător, care formează dispozitivul atenuator de zgomot.[1] A se elimina mențiunile inutile.--------------------------------------------------ANEXA 2EXEMPLU DE MARCĂ DE OMOLOGARE(a se vedea punctul 5.4 din prezentul regulament)+++++ TIFF +++++Marca de omologare de mai sus, aplicată pe un element al unui dispozitiv de amortizare a zgomotului, indică faptul că tipul acestui dispozitiv de amortizare a zgomotului de înlocuire a fost omologat în Țările de Jos (E4) în conformitate cu Regulamentul nr. 59, cu numărul de omologare 002439. Primele două cifre ale numărului de omologare indică faptul că omologarea a fost acordată în conformitate cu dispozițiile Regulamentului nr. 59, în forma sa originală.--------------------------------------------------ANEXA 3APARATURA DE ÎNCERCARE(1) Flanșă sau manșon racordate la ieșirea dispozitivului de amortizare a zgomotului complet supus încercării.(2) Robinet de reglare (cu comandă manuală).(3) Rezervor de compensare, cu o capacitate de 35-40 l.(4) Întrerupător pneumatic: plaja de funcționare: 0,05-2,5 bar – deschide aparatul nr. 7.(5) Releu temporizator – închide aparatul nr. 7.(6) Contor de pulsații.(7) Supapă cu închidere rapidă – de exemplu, supapă a frânei de încetinire pe evacuare cu un diametru de 60 mm, comandată de un cilindru pneumatic cu o forță de 120 N la o presiune de 4 bari. Timpul de răspuns la deschidere completă, precum și la închidere, nu trebuie să depășească 0,5 s.(8) Aspirarea gazelor de evacuare.(9) Racord flexibil.(10) Manometru de control.1 m maxDiam.Opțional50 mm # 5 Diam.50 mm # 5 Diam.50 mm # 5 Diam.Opțional1 m max1 m max+++++ TIFF +++++--------------------------------------------------ANEXA 4PUNCTE DE MĂSURARE – CONTRAPRESIUNEExemple de puncte de măsurare posibile pentru încercarea de cotrapresiune. Punctul de măsurare exact trebuie să fie specificat în raportul de încercare. El trebuie să fie situat într-o zonă în care fluxul de gaze este regulat.Fig. 1țeavă simplămax. 450 mm150 mm min.+++++ TIFF +++++Fig. 2 [1]min. 100 mmțeavă parțial dublămax. 450 mm150 mm min.+++++ TIFF +++++Fig. 3150 mm min.țeavă dublămax. 450 mmdouă puncte de măsurareo indicație+++++ TIFF +++++[1] Dacă nu este posibil, a se vedea figura 3.--------------------------------------------------ANEXA 5VERIFICAREA CONFORMITĂȚII PRODUCȚIEI1. GENERALITĂȚIAceste dispoziții se aplică încercării ce trebuie efectuată pentru verificarea conformității producției în conformitate cu punctele 9.3.5 și 9.4.3 din prezentul regulament.2. METODE DE ÎNCERCAREMetodele de încercare, instrumentele de măsurare și interpretarea rezultatelor vor fi cele descrise la punctul 6 de mai sus. Sistemul de evacuare sau o componentă a acestuia trebuie supusă încercării, astfel cum este menționat la punctele 6.2, 6.3 și 6.4 din prezentul regulament.3. EȘANTIONARESe va alege un sistem de evacuare sau o componentă a acestuia. În cazul în care, după încercarea definită la punctul 4.1, eșantionul nu este considerat conform dispozițiilor prezentului regulament, alte două eșantioane trebuie să fie supuse la încercări.4. EVALUAREA REZULTATELOR4.1. În cazul în care nivelul sonor al sistemului de evacuare sau al unei componente a acestuia, încercat în conformitate cu punctele 1 și 2 de mai sus, măsurat în conformitate cu punctul 6.2, nu depășește cu mai mult de 1dB(A) nivelul măsurat în timpul încercărilor de omologare de tip, tipul de sistem de evacuare sau de componentă va fi considerat în conformitate cu dispozițiile prezentului regulament.4.2. În cazul în care sistemul de evacuare sau un element al acestuia supus încercării în conformitate cu punctul 4.1 de mai sus nu corespunde condițiilor respectivului punct, alte două sisteme sau componente de același tip trebuie supuse la încercări în conformitate cu punctele 1 și 2 de mai sus.4.3. În cazul în care nivelul sonor al celui de al doilea și/sau al celui de al treilea eșantion prevăzute la punctul 4.2 de mai sus depășește cu peste 1dB(A) nivelul măsurat în timpul încercărilor de omologare de tip, tipul de sistem de evacuare sau de componentă este considerat ca nefiind în conformitate cu dispozițiile prezentului regulament și producătorul trebuie să ia măsurile necesare pentru a restabili conformitatea.--------------------------------------------------